El Pla Estratègic de Recerca i Innovació en Salut (PERIS) 2016-2020 és l'eina de planificació i coordinació que defineix les línies generals de la recerca i innovació en salut del Departament de Salut, en coherència amb les prioritats del Pla de salut de Catalunya 2016-2020, i en col·laboració amb el Departament d'Empresa i Coneixement.
El propòsit principal del PERIS 2016-2020 és millorar la salut dels ciutadans a partir del coneixement generat per la recerca i enfortir el lideratge del sistema de salut de Catalunya.
Preveu uns ajuts públics, que garantiran la màxima transparència en l'adjudicació de recursos entre entre els diferents actors que ho sol·licitin.
Són subvencions que van adreçades a totes aquelles institucions que gestionen activitats de recerca tant en els centres de l'àmbit assistencial del Sistema Sanitari Integral de Catalunya com en l'àmbit de la Salut Pública.
Es destinaran un total de 42 milions d'euros a l'any durant el desplegament del PERIS 2016-2020, que inclou el finançament dels centres de recerca.
Les prioritats temàtiques que centren l'estratègia d'aquest Pla estratègic s'alinearan amb aquelles que estableixi el Pla de salut de Catalunya 2016-2020, i inclouen:
La primera convocatòria del PERIS, dotada amb 20.530.000,00 milions d'euros per tres anys, va anar destinada a:
A més i de forma pionera a Europa, el Departament de Salut va decidir incloure també una convocatòria específica per a l'àmbit de la primària amb la finalitat de reconèixer i reforçar la capacitat de recerca dels equips d'atenció primària
La segona convocatòria específica d'ajuts a la recerca, dotada amb 9.530.000,00 milions d'euros, en tres anys, permetrà acomplir les diferents accions instrumentals previstes al PERIS.
Aquesta segona convocatòria del PERIS ha gestionat prop de tres-centes cinquanta propostes que han estat avaluades per una quarantena d'experts independents amb la coordinació de l'Agència de Qualitat i Avaluació Sanitàries de Catalunya (AQuAS).
D'entre aquestes propostes, finalment un total de 109 han estat finançades pel seu nivell d'excel·lència.
La segona convocatòria del PERIS ha anat destinada a:
Les convocatòries són de concurrència competitiva pública per tal de garantir la màxima transparència en l'adjudicació de recursos entre els diferents actors.
L'AQuAS és l'encarregada de gestionar l'avaluació de la convocatòria d'ajuts en recerca i innovació.
Les noves línies de finançament que ha incorporat la tercera convocatòria:
Altres novetats de la tercera convocatòria:
El Consell Assessor en Política de Recerca i Innovació en Salut (CAPRIS) és l'òrgan encarregat d'assessorar la conselleria en les àrees de recerca i innovació en salut.
Està format per científics de reconegut prestigi internacional en ciències de la salut i altres agents del sector que, amb el seu coneixement en recerca i innovació, poden aportar una visió estratègica de projecció de futur per al sistema.
Així mateix, compta amb la participació de representants del Consell Consultiu de Pacients de Catalunya per tal de garantir que la veu dels pacients està formalment representada en aquest òrgan.
El CAPRIS es constitueix arran de l'aprovació del Pla estratègic de recerca i innovació en salut (PERIS, 2016-2020) i és precisament un dels instruments principals que ajudaran a desenvolupar-lo.
Les funcions principals del CAPRIS són:
El sistema d'avaluació de la recerca i innovació en salut (SARIS) té l'objectiu de recollir i analitzar els resultats, els impactes i les disfuncions de les diferents actuacions englobades en el marc del PERIS 2016-2020.
L'AQuAS, com a agent estratègic dels processos d'avaluació i seguiment del PERIS 2016-2020, és l'agent responsable del desenvolupament d'aquest instrument.
Aquest sistema proporcionarà informació objectiva i contrastada, i indicadors quantificables de les diferents accions instrumentals del PERIS 2016-2020, que es podran utilitzar tant com a elements en la presa de decisions estratègiques per part dels agents de l'Administració, com a elements de difusió al conjunt del teixit social.